Ο **Μίκε Χάνκε** (γεννημένος στις 5 Νοεμβρίου 1983 στο Χαμ) είναι Γερμανός πρώην ποδοσφαιριστής ο οποίος αγωνιζόταν ως επιθετικός. Έχει χαρακτηριστεί ως ποδοσφαιριστής ο οποίος "δίνει τον καλύτερο εαυτό του στην επίθεση, ενώ αποτελεί συνεχή κίνδυνο στη μεγάλη περιοχή του αντιπάλου."

Σημείωσε συνολικά 17 διεθνείς συμμετοχές με την Εθνική Γερμανίας μεταξύ του 2005 και του 2007, ενώ ήταν μέρος των ομάδων οι οποίες τερμάτισαν στην τρίτη θέση του Κυπέλλου Συνομοσπονδιών του 2005 και του Παγκοσμίου Κυπέλλου του 2006, διοργανώσεις οι οποίες έλαβαν χώρα επί γερμανικού εδάφους.

Συλλογική Καριέρα
-----------------

Ο Χάνκε πραγματοποίησε το ντεμπούτο του, στη διάρκεια της σεζόν 2001–02, στη γερμανική Μπουντεσλίγκα, αγωνιζόμενος με τα χρώματα της Σάλκε 04. Στη συνέχεια, μεταγράφηκε στην ΒφΛ Βόλφσμπουργκ στη διάρκεια της σεζόν 2005–06, κατόπιν αιτήματος του τότε προπονητή της Βόλφσμπουργκ, Τόμας Στρουντζ.

Τον Μάιο του 2007, ο Χάνκε μετακόμισε στην Αννόβερο 96, όπου και πέτυχε συνολικά έντεκα τέρματα για το πρωτάθλημα, ενώ η ομάδα τερμάτισε στη μέση της τελικής βαθμολογικής κατάταξης του πρωταθλήματος.

Έπειτα από διάστημα παραμονής διάρκειας τρεισήμισι σεζόν στην Αννόβερο 96, ο Χάνκε μεταγράφηκε στην Μπορούσια Μενχενγκλάντμπαχ.

Στις 31 Μαΐου 2013, ο Χάνκε εντάχθηκε στην ΣΚ Φράιμπουργκ ως ελεύθερος συμβολαίου. Σχετικά με τη μεταγραφή του δήλωσε πως "Έχουμε καλή ομάδα εδώ στο Φράιμπουργκ. Μίλησα με τον Κρίστιαν Στράιχ προηγουμένως και περιηγήθηκα στις εγκαταστάσεις του συλλόγου, και πιστεύω πως θα καταφέρω να προσαρμοστώ χωρίς προβλήματα εδώ, η ευκαιρία του να αγωνιστώ στις ευρωπαϊκές διοργανώσεις σίγουρα έπαιξε ρόλο στην απόφασή μου, ωστόσο το βλέπω και ως χρέος μου να βοηθήσω με την εμπειρία μου τους νεαρότερους παίκτες να εξελιχθούν ως προς το επίπεδο των ικανοτήτων τους."

Στις 8 Ιουλίου 2014, ο Χάνκε μεταγράφηκε στην ομάδα της Σούπερ Λιγκ Κίνας, Γκιζού Ρενιέ. Έπειτα από σχεδόν μισό χρόνο παρουσίας, ανακοίνωσε την αποχώρησή του από την ενεργό δράση και επέστρεψε στη Γερμανία.

Διεθνής Καριέρα
---------------

Ο Χάνκε πραγματοποίησε την πρώτη του διεθνή συμμετοχή με την Εθνική Γερμανίας στις 8 Ιουνίου 2005, σε μια ισόπαλη φιλική αναμέτρηση με σκορ 2–2 απέναντι στη Ρωσία, η οποία έλαβε χώρα στο Μενχενγκλάντμπαχ. Εισήλθε ως αλλαγή, αντικαθιστώντας τον Γκέραλντ Ασαμόα στο 62ο λεπτό της αναμέτρησης. Στη δεύτερή του συμμετοχή, στις 18 Ιουνίου απέναντι στην Τυνησία, σε μια αναμέτρηση για τη φάση των ομίλων του Κυπέλλου Συνομοσπονδιών του 2005, εισήλθε ως αλλαγή στη θέση του Λούκας Ποντόλσκι στο 87ο λεπτό της αναμέτρησης. Ένα λεπτό αργότερα, πέτυχε το μοναδικό τέρμα του ως διεθνής, το οποίο και ήταν το τελευταίο της υπέρ της ομάδας του νίκης με σκορ 3–0. Ξεκίνησε για πρώτη φορά ως βασικός στην αναμέτρηση για την κατάληψη της τρίτης θέσης της διοργάνωσης με αντίπαλο το Μεξικό στις 29 Ιουνίου, ωστόσο αποβλήθηκε στο 53ο λεπτό.

Ήταν μέλος της γερμανικής ομάδας η οποία έλαβε μέρος στο Παγκόσμιο Κύπελλο του 2006, ωστόσο δεν μπόρεσε να λάβει μέρος στις δύο πρώτες αναμετρήσεις για τη φάση των ομίλων, λόγω της προηγούμενης αποβολής του στο Κύπελλο Συνομοσπονδιών. Αγωνίστηκε ως αλλαγή στην επικράτηση της Γερμανίας με σκορ 3–1 επί της Πορτογαλίας στον μικρό τελικό της διοργάνωσης, αντικαθιστώντας τον Λούκας Ποντόλσκι στο 71ο λεπτό της αναμέτρησης.

Ο Χάνκε αγωνίστηκε σε τρεις από τις αναμετρήσεις της Γερμανίας για την προκριματική φάση του Ευρωπαϊκού Πρωταθλήματος του 2008, σημειώνοντας την τελευταία από τις συνολικά 12 συμμετοχές του στις 17 Νοεμβρίου 2007, σε μια εντός έδρας νίκη με σκορ 4–0 επί της Κύπρου.

Τίτλοι
------

ΦΚ Σάλκε 04
* DFB-Pokal (1): 2001–02
* Κύπελλο Ιντερτότο ΟΥΕΦΑ (2): 2003, 2004

### Διεθνείς

Γερμανία
* Κύπελλο Συνομοσπονδιών FIFA (1): 2005 (3η Θέση)
* Παγκόσμιο Κύπελλο Ποδοσφαίρου (1): 2006 (3η Θέση)

### Ατομικοί

* Silbernes Lorbeerblatt (1): 2006

Διάφορα
-------

Ο Χάνκε είναι αλλεργικός στο γρασίδι. Από την επαφή με το χορτάρι αποκτά φουσκάλες, καθώς και ερεθισμένο δέρμα.

Παραπομπές
----------

1. 1 2  «Kein Angebot: Hanke beendet Karriere» [No offer: Hanke ends career] (στα Γερμανικά). kicker.de. 17 Δεκεμβρίου 2014. Ανακτήθηκε στις 17 Δεκεμβρίου 2014.
2. ↑  «Player Profile». www.hanover96.com. Αρχειοθετήθηκε από το πρωτότυπο στις 14 Σεπτεμβρίου 2013. Ανακτήθηκε στις 14 Σεπτεμβρίου 2013.
3. ↑  «Hanke signs for Freiburg». Bundesliga. 31 Μαΐου 2013. Αρχειοθετήθηκε από το πρωτότυπο στις 2014-06-20.. Ανακτήθηκε στις 17 Ιουνίου 2014.
4. ↑  «RenheFC» 德国前国脚麦克·汉克正式加盟我俱乐部 (στα κινέζικα). renhefc.hupu.com. 8 Ιουλίου 2014. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Ιουλίου 2014. CS1 maint: Μη αναγνωρίσιμη γλώσσα (link)
5. ↑  «Germany 3-1 Portugal». *BBC Sport*. 8 Ιουλίου 2006.. Ανακτήθηκε στις 17 Ιουνίου 2014.
6. ↑  «Mike Hanke». *EU-Football.info*. Ανακτήθηκε στις 17 Ιουνίου 2014.
7. ↑  «Rasen-Allergie immer schlimmer» (στα Γερμανικά). bild.de. Ανακτήθηκε στις 28 Ιουνίου 2008.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη Ιστοσελίδα (Γερμανικά)

|  |  |  |  |  |
| --- | --- | --- | --- | --- |
| 

| π • σ • ε
Εθνική Γερμανίας – Μουντιάλ 2006 |
| --- |
|  |
|  | 
* 1 Λέμαν
* 2 Γιάνσεν
* 3 Φρίντριχ
* 4 Χουτ
* 5 Κελ
* 6 Νοβότνι
* 7 Σβάινσταϊγκερ
* 8 Φρίνγκς
* 9 Χάνκε
* 10 Νοϊβίλ
* 11 Κλόζε
* 12 Καν
* 13 Μπάλακ (c)
* 14 Ασαμόα
* 15 Χιτσλσπέργκερ
* 16 Λαμ
* 17 Μερτεζάκερ
* 18 Μπορόβσκι
* 19 Σνάιντερ
* 20 Ποντόλσκι
* 21 Μετσέλντερ
* 22 Οντόνκορ
* 23 Χίλντεμπραντ
* Προπονητής: Κλίνσμαν
 |

 |